پنجاب دا ہر میلہ اتے تیوہار سنگیت نال سبندھ رکھدا ہے۔ ماگھی اتے لوہڑی دا سبندھ بدلدی رتّ نال ہے اتے وساکھی ہاڑی نال سبندھت ہے۔ ایہناں موقعے مرد بھنگڑا اتے عورتاں گدا پا کے اپنی خوشی ظاہر کردیاں ہن۔ ساؤن دے مہینے وچ تیاں کڑیاں دا پیارا تیوہار ہے۔ ویاہیاں ہوئیاں کڑیاں اپنے پیکے گھر واپس آؤندیاں ہن اتے کھلھے پڑاں وچ گدا پاؤندیاں اتے پیگھاں جھوٹدیاں ہن۔ اوہناں دے سراں تے رنگدار پھلکاریاں اتے ہتھاں تے مہندی اتے ونگاں سجائیاں ہندیاں ہن۔